ร้านนี้เป็นร้านดังของที่นี่ค่ะ ตอนไปถึงเกาะช้างก็เปิดวงในเลย เห็นร้านนี้อยู่ใกล้ๆที่พักด้วย เลยต้องลองซักหน่อย ร้านจะมีทั้งโซนใน และนอกนะคะ ถ้าข้างนอกก็อาจต้องทากันยุงนิดนึง ไม่งั้นตัวพรุน เพราะโต๊ะอยู่ในสวนหน่อยๆ

วั้นนั้นเรามาทานกันแค่2คนค่ะ แต่เนื่องจาก ภารกิจวงใน(หาเหตุผลจะกินเยอะ ว่างั้น) เลยสั่งใหญ่เลย ...และสิ่งที่เราไม่รู้ก็คือ อาหารจานค่อนข้างใหญ่ค่ะ เมื่อเทียบกับการกิน2คน 

กุ้งผัดพริกเกลือ (350) กุ้งตัวใหญ่ เด้ง สด พริกเกลือ ผัดมาดีทีเดียวค่ะ รสชาติ เข้มข้น เผ็ดๆ ร้อนๆ อร่อยมาก ยิ่งทานกับข้าวร้อนๆ โอย..อร่อยๆ แนะนำค่ะ 

ออส่วน (150) มันคือหอยทอด!! ถ้าใครชอบออส่วนแบบดั้งเดิม แนะนำว่าอย่าสั่งค่ะ  คือส่วนตัวชอบกินหอยทอดค่ะ ได้อ่านรีวิวก็เลย สั่ง ตอนแรกบอก ขอหอยทอดด้วยค่ะ พนักงานบอกว่า ที่นี่ไม่มีหอยทอด มีแต่ออส่วน....เราก็ เอานั้นแหล่ะค่ะๆ ...ตอนมาถึง หอมมากค่ะ หอยตัวใหญ่ ไม่คาวเลย กินกับน้ำจิ้ม อร่อยมาก 

หน่อไม้ฝรั่งผัดกุ้ง (150) หน่อไม้ฝรั่งอ่อนมาก กรุบๆ กรอบๆ กุ้งก็สด ผัดรสชาติดีค่ะ ไม่จืดเกินไป เอามาทานตัดกับอาหารรสจัดได้เลยค่ะ 

ไข่เจียวปู (100) ใหญ่เชียว แอบอมน้ำมัน เวลาทานจะค่อนข้างรำคาญเพราะเค้าเอาเนื้อปูออกมาไม่ดีเท่าไหร่ค่ะ เลยมาพร้อมเปลือกอ่อนของปูมาด้วย กินแล้วแอบเคือง  

ตอนทานเสร็จ อิ่มขึ้นมาถึงคอ น้องที่มาเติมน้ำ บอกว่า โห...พี่ เก่งมากๆ ถ้ากินไม่หมด ห่อได้นะคะ (+_+)  ตอนจบของคาว น้องคนเดิมก็เอา แตงโมมาอีกจาน อย่างเยอะ โอยย..ไม่ไหวแล้ว...แต่ก็ขอได้กินแตงโมซักหน่อย..หวานดีค่ะ ไม่ได้แช่เย็นมานะคะ แต่ว่าชุ่มหวานได้อยู่ค่ะ 

สรุปมื้อนี้ 2คน จัดไป 800กว่าบาท ถ้าไม่ติดไข่เจียวปู จะเจ๋งมากเลยค่ะ อร่อยเกือบทุกอย่างเลย บริการก็ดีค่ะ 

